[{"text_idx": "#000000", "text": "Bydd pob canolfan hamdden a llyfrgell AR GAU o 8:00am hyd 11:00am Dydd Iau, 28 Medi 2023. Ymddiheurwn am unrhyw anghyfleustra a achosir."}, {"text_idx": "#000002", "text": "Canolfannau Hamdden a Phyllau Nofio, Llyfrgelloedd"}, {"text_idx": "#000003", "text": "Mae Aura Cymru yn falch o groesawu disgyblion Ysgol Gynradd Gymunedol Queensferry yn o\u0302l sydd wedi bod yn ymweld a\u0302 Chanolfan Hamdden a Llyfrgell Glannau Dyfrdwy i gymryd rhan mewn amrywiol weithgareddau Lles y Gaeaf. Mae\u2019r ymweliadau hyn wedi bod yn ffordd wych i gyflwyno\u2019r plant i\u2019r adnoddau hamdden a llyfrgell sydd ar gael iddyn nhw, a hybu pwysigrwydd lles."}, {"text_idx": "#000004", "text": "Ers mis Ionawr, mae plant o bob grw\u0302p blwyddyn wedi ymweld a\u0302\u2019r ganolfan hamdden a\u2019r llyfrgell i gymryd rhan mewn ystod o weithgareddau. Mae\u2019r plant wedi rhoi cynnig ar Barc Bownsio Aura a\u2019r Parc Sglefrio ac wedi cymryd rhan mewn gweithdai dawnsio gwych gydag Eleni Cymru. Maent hefyd wedi mwynhau sesiwn amser stori arbennig ychwanegol gyda Mama G yn y llyfrgell ac wedi cymryd rhan mewn gweithdai collage gyda Simon Grennan, nofelydd graffig lleol."}, {"text_idx": "#000006", "text": "Yn gwneud sylw ar lwyddiant yr ymweliadau, dywedodd Lee: \u201cMae\u2019r gweithgareddau Lles y Gaeaf, wedi eu cyfuno gydag ymweliadau blaenorol ysgolion cyn y pandemig yn rhan o berthynas gymunedol barhaus yr ydym yn ei datblygu gyda\u2019n gilydd. Blaenoriaeth Aura yw rhoi budd i\u2019r gymuned ac rydym yn gobeithio drwy groesawu plant lleol i\u2019r llyfrgell a\u2019r ganolfan hamdden y gallwn gael effaith gadarnhaol ar eu lles\u201d."}, {"text_idx": "#000007", "text": "Dywedodd Liz hefyd: \u201cMae wedi bod yn wych gweld plant ac athrawon Ysgol Gynradd Gymunedol Queensferry yn ymweld a\u0302 ni eto. Mae\u2019n wych gweld y plant mor gyffrous yn ymweld a\u0302\u2019r llyfrgell ac yn benthyg llyfrau! Maent wrth eu bodd yn cael eu cerdyn llyfrgell eu hunain ac yn mwynhau archebu eu llyfrau ar ein \u201cpeiriant hud\u201d! Allwn ni ddim aros i\u2019w croesawu yn o\u0302l unwaith eto yn fuan am fwy o hwyl yn y llyfrgell.\u201d"}, {"text_idx": "#000008", "text": "Mynegodd Mr Rodger-Burns ei frwdfrydedd, gan ddweud: \u201cMae wedi bod yn wych ailgysylltu a\u0302\u2019r plant yn y gweithgareddau sydd ar gael yn y ganolfan hamdden a\u2019r llyfrgell. Mae hefyd mor hanfodol i ysgolion ddarparu profiadau y tu hwnt i\u2019r ystafell ddosbarth ac mae\u2019r gefnogaeth gan Aura a\u2019r ti\u0302m yng Nghanolfan Hamdden Glannau Dyfrdwy wirioneddol wedi ein helpu ni i wneud hyn. Mae\u2019r plant ym mhob grw\u0302p blwyddyn wedi bod mor gyffrous i fynd i\u2019r llyfrgell a\u2019r ganolfan hamdden ac rwyf wedi bod wrth fy modd yn clywed beth maent wedi\u2019i fwynhau a gweld eu gwe\u0302n.\u201d"}, {"text_idx": "#000009", "text": "Ychwanegodd Paula: \u201cRydym wedi gallu dangos i\u2019r plant bod darllen yn ddechrau\u2019r antur yng Nghanolfan Hamdden a Llyfrgell Glannau Dyfrdwy; roedd y disgyblion wedi creu eu comics eu hunain, mwynhau sesiynau dawns thema a dewis llyfrau o\u2019n llyfrgell sydd wedi\u2019i hailwampio yn ddiweddar. Fel rhan o\u2019r fenter Lles y Gaeaf roeddem hefyd yn gallu rhoi copi rhodd Cymraeg a Saesneg i\u2019r disgyblion o The Boy, The Mole, The Fox and The Horse / Y Bachgen, y Wahadden, y Llwynog a\u2019r Ceffyl i\u2019w darllen gartref. Rydym yn edrych ymlaen at groesawu\u2019r ysgol yn o\u0302l ar gyfer ein Sialens Ddarllen yr Haf!\u201d"}, {"text_idx": "#000010", "text": "Dymuna Aura ddiolch i Ysgol Gynradd Gymunedol Queensferry am ymweld a\u0302 ni ac edrychwn ymlaen at groesawu pawb yn o\u0302l i\u2019r ganolfan hamdden eto yn fuan iawn."}]